водача в условия както при дневни, така и при нощни условия на управление; и
 г)остава да свети, когато е налице концентрация от 3,0 % или неизправност на системата за откриване и главният ключ е в положение „включено“ или задвижващата система е задействана по някакъв друг начин.
 1.2.
 Цялост на горивната система след сблъсък
 Изпитванията на челен, страничен и заден сблъсък се извършват, както се изисква за съответната категория превозни средства в съответствие с Регламент (ЕС) 2019/2144.
 Когато едно или повече от тези изпитвания на сблъсък не се изискват, ССВВ, включително предпазните устройства, прикрепени към нея, се монтират по такъв начин, че да могат да се абсорбират следните ускорения, без да има скъсване на закрепването или откачане на пълния(те) резервоар(и) на ССВВ:
 Превозни средства от категории М1 и N1:
 а) 20 g при посока на движение напред и назад; и
 б) 8 g хоризонтално, перпендикулярно на посоката на движение.
 Превозни средства от категории М2 и N2:
 а) 10 g при посока на движение напред; и
 б) 5 g хоризонтално, перпендикулярно на посоката на движение.
 Превозни средства от категории М3 и N3:
 а) 6,6 g при посока на движение напред; и
 б) 5 g хоризонтално, перпендикулярно на посоката на движение.
 Използваната заместваща маса трябва да е представителна за изцяло оборудван и пълен резервоар/възел на ССВВ.
 1.2.1.
 Максимално допустима стойност на утечките от горивната система
 Обемният дебит на утечките на газообразен водород не трябва да надвишава средно 118 NL в минута в продължение на 60 минути след сблъсъка, както е определено в съответствие с точка 2.1.
 1.2.2.
 Максимално допустима стойност за концентрацията в затворени пространства
 Утечките на водород не трябва да водят до концентрация на водород във въздуха, по-голяма от 4 об. % в отделенията за пътниците и за багажа (процедурата на изпитване в точка 2.2.). Изискването е изпълнено, ако се потвърди, че запорният клапан на системата за съхранение се е затворил в рамките на 5 секунди след сблъсъка и от системата за съхранение няма утечки.
 1.2.3.
 Отместване на резервоара
 Резервоарът(ите) трябва да остане(ат) закрепен(и) към превозното средство в най-малко една точка на закрепване.
 1.3.
 Запалимите материали, използвани в превозното средство, трябва да бъдат защитени от втечнен въздух, който може да кондензира върху елементи от горивната система.
 1.4.
 Изолацията на компонентите трябва да предотвратява втечняването на въздуха в контакт с външните повърхности, освен ако е предвидена система за събиране и изпаряване на втечнения въздух. Материалите на намиращите се наблизо компоненти трябва да са съвместими с атмосфера, обогатена с кислород.
 2.
 Процедури на изпитване за горивната система на превозното средство, включваща ССВВ
 Процедурите за изпитване на горивни системи за превозни средства, включващи ССВВ, съгласно точки 2.1., 2.2. и 2.7., се прилагат само за превозни средства от категории M1 и N1, които са подложени на един или повече изпитвания на сблъсък.
 2.1.
 Изпитване за утечки в системата за съхранение на втечнен водород след сблъсък
 Преди провеждане на изпитването на сблъсък, на системата за съхранение на водород се монтира апаратура за извършване на необходимите измервания на налягането и температурата, в случай че стандартното превозно средство не